Prinsdal skole

Informasjon fra rektor uke 13

**Til alle foresatte ved Prinsdal skole!**

*Da har vi gjennomført den første uka med fjernundervisning, og vi har på kort varsel fått hele hverdagen snudd på hodet. Jeg er imponert over alle våre flotte elever og den innsatsen dere legger ned hjemme hver dag! Takk for sporty innstilling fra dere alle!*

*Aldri før har jeg vært så stolt over å være rektor på Prinsdal som nå. Ansatte legger ned en formidabel innsats. En fantastisk gjeng med lærere, assistenter, renholdere, vaktmestre, kontoransatte og ledere har lagt ned et enormt arbeid for å sikre denne store omstillingen. Det håper jeg dere der hjemme også har sett og erfart.*

**Bemanning på skolen**På skolen er det kun en minimumsbemanning for å ivareta helt nødvendige oppgaver og oppfølging av de elevene som har fått innvilget skoleplass. Alle vi andre har hjemmekontor og kan nås på mail og telefon.

**Renhold/vaktmester**Prinsdal skoles renholdere er på plass hver dag. Det utføres nøye renhold i alle rom, med ekstra fokus på kontaktflater og i rom der elever og ansatte oppholder seg. Pulter, stoler, dører, dørhåndtak og lignende rengjøres ekstra nøye. I tillegg har vi to vaktmestere på jobb som følger opp drift og bygg, og som sikrer oppfølging av skolens bygningsmasse og lekeområder. I tillegg til pålagte internkontroller, passer de på at skolen er ryddig og i god stand til vi åpner igjen.

**Kontakt med skolen**Målet er at alle elever skal føle seg ivaretatt og få et opplegg de kan mestre. Det er viktig at foresatte tar kontakt med kontaktlærer dersom det er spørsmål med arbeidsplanen. For å sikre en enda bedre kontakt og oppfølging, jobber vi nå med å få Teams opp å gå for alle. Her vil det etter hvert komme mer informasjon og en brukerveiledning vil bli sendt ut.

**Hjertetelefon for elevene**Sosiallærer og helsesykepleier er tilgjengelig hver ukedag på telefon fra 8.30-14.00 for elever som lurer på noe eller trenger noen å prate med.
Sosiallærer Randi på tlf.: 90249276

Email: randi.sandboe@osloskolen.no

Helsesykepleier Tone på tlf.: 94851087

**Skolens hjemmeside hver dag**

Hver mandag legges det ut informasjon fra rektor, men følg med hver dag!

**Ikke nøl med å ta kontakt med oss om det skulle være spørsmål på** **prinsdal@ude.oslo.kommune.no**

Lykke til med nok en uke med fjernundervisning!

Prinsdal skole 23.3.2020
Kjersti Vågmo, rektor